**FIATALOK ÉS CSALÁDOK SZÁMÁRA TERVEZETT GUMIABRONCSOT A FIRESTONE**

Szárnyal az „útisólyom”: tartósság, irányíthatóság és biztos megállás kedvező áron

Brüsszel, Budapest, 2017. június 15. **- Több mint 1.000 családi autó tulajdonosának megkérdezésével és vezetési tapasztalatai alapján tervezte meg és fejlesztette ki legújabb gumiabroncsát a Firestone. Az autójukat naponta használó, közép árkategóriás gépjárművek tulajdonosainak a kedvező ár mellett elsődleges elvárása a gumiabroncsokkal szemben az, hogy a gumiabroncs hosszú élettartamú, nedves útfelületen jól irányítható legyen, száraz útfelületen pedig biztos fékezést tegyen lehetővé és jól tűrje a gyakori elindulásból és megállásból adódó igénybevételeket is.**

Elindulás otthonról, érkezés az iskolába a kátyus és bukkanós mellékutcákon majd irány a munkahely hetvennel a főúton. Félórás gyorsítás-fékezés etapok a dugóban, este pedig ugyanez fordítva, hetente ötször, éveken át. Egy családi kocsi és a rajta lévő abroncs a hétévén sem pihen, hiszen vagy éppen bevásárlásra használja a család, vagy kirándulni megy vele a hegyekbe, vagy éppen családot látogatni suhan egy hosszú országúton vagy autópályán akár 130 km / órával.

*„A közúti közlekedés világában talán a családok és a fiatalok autói és azok abroncsai vannak kitéve a legszélesebb körű és legváltozatosabb igénybevételnek, miközben az autós társdalom ezen csoportjai azok, amelyeknek a leginkább meg kell fontolni azt, hogy mire és mennyit költenek”* – monda Barcsik Ákos, a Bridgestone Magyarország Kft. főmérnöke. *„A Magyarországon közlekedő mintegy 3,3 millió személygépkocsi legnagyobb része a családok által leggyakrabban használt közép, vagy alsó-közép kategóriás gépkocsi. Ez pedig azt jelenti, hogy a családok és fiatal autósok egyedi igényeinek megfelelően kifejlesztett, megfizethető áru abroncsokra óriási igény van”* – tette hozzá a szakember.

A több mint 1.000 fiatal és családi autótulajdonos bevonásával kifejlesztett Firestone Roadhawk abroncsot a TÜV SÜD, Európa legnagyobb független minőségellenőrző és tanúsító intézete tesztelte és tanúsította. A vizsgálatok eredményeként az abroncs a legjobb, „A” minősítést kapott a nedves útfelületen való tapadás tekintetében, amivel több prémium áru abroncsot is túlszárnyalt.

Amellett, hogy kategóriájában a legjobb a nedves útfelületen történő fékezés terén, a független TÜV SÜD tesztek azt mutatják, hogy a Roadhawk abroncs kategóriájában a legjobb fékezési teljesítményt nyújtja száraz úton[[1]](#footnote-1), akár 3 méterrel rövidebb féktávolsággal, mint a versenytársak abroncsai. Ezen túlmenően az abroncs 20.000 km megtétele után, alacsonyabb üzemanyag-fogyasztás mellett is 20%-kal jobb kopásállóságot kínál, mint elődje, a Firestone TZ300.

A fiatalok és a családok igényeihez igazodva, a Firestone Roadhawk abroncsok 15”-től 19”-ig terjedő méretekben elérhetők.

**További információ kérhető:**

|  |  |
| --- | --- |
| **Piskóti Attila / Boros Panna**Premier Kommunikációs IrodaTel: 1/483-1860; 30/396-6089Email: boros@premiercom.hu | **Károlyi Kata**Bridgestone Magyarország Kft.Tel.: 430-2796E-mail: Katalin.KAROLYI@bridgestone.eu  |

**A Firestone-ról**

A Firestone-t 1988-ban megvásárolta a Bridgestone Corporation, a világ legnagyobb abroncs- és gumigyártó vállalata. A brüsszeli székhelyű Bridgestone EMEA (Európa, Közel-Kelet és Afrika) a tokiói székhelyű Bridgestone Corporation teljes tulajdonában lévő leányvállalat. Több mint 18 200 alkalmazottjával a Bridgestone EMEA több mint 60 országban működtet irodákat, 14 abroncsgyártó és abroncsgyártással kapcsolatos üzemet működtet, valamint egy nagy K&F központot és tesztpályát üzemeltet.

A Firestone európai jelenlétéről további információért látogasson el a következő weboldalakra: [www.firestone.eu](http://www.firestone.eu) és [fs.bridgestonenewsroom.eu](http://fs.bridgestonenewsroom.eu). Kövessen bennünket a [Facebook](https://www.facebook.com/firestone/)-on, a [YouTube](https://www.youtube.com/channel/UCdYIpRVeR5tnx4Pjl19Xzgw) -on és az [Instagram](https://www.instagram.com/firestone_europe/)-on.

1. Az összehasonlításban részt vettek: UniRoyal Rainsport 3, Kleber Dynaxer HP3, Fulda EcoControl HP, Nexen NBlue HD+. A tesztet a TÜV SÜD végezte a Bridgestone kérésére 2016 júliusa és szeptembere között az ATP Papenburgnál 205/55 R16 91V abroncsmérettel. Az abroncsokat a TÜV SÜD az európai piacon vásárolta. Tesztautó: VW Golf 7. Jelentés száma: 713086643. [↑](#footnote-ref-1)